Урачыстасьць каранацыі праходзіла пад адкрытым небам, на пляцы перад касьцёлам. Месца, дзе быў устаноўлены часовы алтар для літургіі, аформілі ў выглядзе карабля даўжынёй 32 метры. Мачту гэтага карабля вянчаў 22-метровы крыж. Сам цудатворны абраз Маці Божай Валадаркі Азёраў, упрыгожаны белымі лілеямі, быў усталяваны на невялікай яхце перад алтаром. Карабель сымбалізаваў запрашэньне ў жыцьцёвае падарожжа разам з Божай Маці, якой трэба даверыцца, каб Яна прывяла кожнага з нас да жыцьця вечнага ў доме нашага Айца.